รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ พิเศษ/๒๕๕๖ (การประชุมเตรียมการก่อนเปิดภาคเรียน)
วันจันทร์ที่ ๒๘ ตุลาคม พ.ศ. ๒๕๕๖  เวลา ๐๙.๑๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๗๖   คน
ผู้มาประชุม

๗๒   คน
ผู้ไม่มาประชุม

  ๔   คน 
ได้แก่



๑. นายกวีวัฒน์

เงินขาว

ไปราชการ


๒. นายสมชาย

กัลยาณธรรม
ไปราชการ


๓. นายกฤตติพัฒน์
กุลจักร์

ไปราชการ


๔. นางสมเจตนา

มาประเสริฐ
ลาป่วย
ระเบียบวาระที่ ๑  เรื่องที่ประธานแจ้งให้ทราบ


   ๑.๑ รายงานความเคลื่อนไหวระหว่างปิดภาคเรียน ดังนี้


         ย้ายโรงอาหารไปหอประชุมเรียบร้อยแล้ว ให้ครูช่วยดูแลและกำชับนักเรียนให้รักษาความสะอาดด้วย


         นายสมชาย  กัลยาณธรรม  นำนักเรียนเข้าร่วมการแข่งขันกีฬาวอลเลย์บอลชายหาดยุวชนหญิงในกีฬาเยาวชนแห่งชาติ “ทีลอซูเกมส์” วันที่ ๒๑-๓๐ ตุลาคม ๒๕๕๖ ณ จังหวัดตาก ได้รับรางวัลรองชนะเลิศ
อันดับ ๒



         ขอบคุณนายปริญ  กระต่ายทอง  นำนักเรียนเข้าร่วมการแข่งขันวงดนตรีสากล contest ครั้งที่ ๓  ในงานสารทไทยกล้วยไข่เมืองกำแพงเพชร ประจำปี ๒๕๕๖  ในวันที่ ๑๓ ตุลาคม ๒๕๕๖
                              มีเจ้าหน้าที่มาติดตั้งสื่อการเรียนอิเล็กทรอนิกส์วิชาภาษาต่างประทศ คณิตศาสตร์ 
และวิทยาศาสตร์เป็นภาษาอังกฤษของมหาวิทยาลัยสุโขทัยธรรมาธิราช ณ ห้องเรียนภาษาต่างประเทศ


         ขอบคุณคณะครูที่ร่วมพิธีวางพวงมาลาเนื่องในวันปิยมหาราช ณ ที่ว่าการอำเภอคลองลาน
และขอบคุณนายชัยวัธน์  จันทรสกุล ที่จัดทำพวงมาลาเพื่อร่วมพิธีฯ


         ผู้ว่าราชการจังหวัดกำแพงเพชรคนใหม่คือ นายสุรพล  วาณิชเสนี รับตำแหน่งเมื่อวันที่ ๑ ตุลาคม ๒๕๕๖   ในวันที่ ๓๑ ตุลาคม ๒๕๕๖ นายณรงค์  ไพศาลทักษิน  นายอำเภอคลองลานเชิญหัวหน้าส่วนข้าราชการ หน่วยงาน ผู้บริหารและปลัดองค์กรปกครองส่วนท้องถิ่นทุกแห่ง และกำนัน ผู้ใหญ่บ้าน เข้าร่วมการประชุมรับทราบนโยบายในการปฏิบัติราชการจากผู้ว่าราชการจังหวัดกำแพงเพชร ณ ที่ว่าการอำเภอคลองลาน


         ขอบคุณครูเวรวันหยุดและนักการภารโรงที่มาปฏิบัติหน้าที่ในช่วงปิดภาคเรียน

   ๑.๒ การเปิด-ปิดภาคเรียนของสถานศึกษาขั้นพื้นฐาน สังกัดสำนักงานคณะกรรมการการศึกษา
ขั้นพื้นฐาน
                   สพม.๔๑ มีหนังสือแจ้งให้สถานศึกษาทุกแห่งทราบเกี่ยวกับการเปิด-ปิดภาคเรียนของ
สถานศึกษาขั้นพื้นฐาน สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ปี ๒๕๕๗ ดังนี้
        ภาคเรียนที่ ๑ เริ่ม ๑๖ พฤษภาคม ถึง ๑๑ ตุลาคม และภาคเรียนที่ ๒ เริ่ม ๑ พฤศจิกายน 
ถึง ๑ เมษายน ของทุกปี
 
   ๑.๓ การเสนอตั้งงบประมาณ ปีงบประมาณ ๒๕๕๘ งบลงทุน ค่าที่ดินและสิ่งก่อสร้าง

         นางดาวัลย์  ภูวดล ได้เข้าร่วมการประชุมการเสนอตั้งงบประมาณ ปีงบประมาณ ๒๕๕๘ 
งบลงทุน ค่าที่ดินและสิ่งก่อสร้าง เมื่อวันที่ ๑๖ ตุลาคม ๒๕๕๖ ณ สพม.๔๑ โรงเรียนเสนอขอตั้งงบฯ สร้างโรงฝึกงาน
๑ หลัง  
 

         วันที่ ๒๘ ตุลาคม ๒๕๕๖ สพม.๔๑ ขอเชิญผู้อำนวยการฯ ในฐานะประธานสหวิทยาเขต
คลองลานเข้าร่วมการประชุมเพื่อพิจารณาเสนอคำขอตั้งงบประมาณฯ แต่เนื่องจากผู้อำนวยการฯ ติดภารกิจในการประชุมครูจึงมอบหมายให้รองฯ กวีวัฒน์  เงินขาว เข้าร่วมการประชุมแทนผู้อำนวยการฯ 

 

  ๑.๔ การแก้ไข/เปลี่ยนแปลงข้อมูลนักเรียน ครูผู้ฝึกสอนการแข่งขันงานศิลปหัตถกรรมนักเรียน ครั้งที่ ๖๓ ประจำปีการศึกษา ๒๕๕๖ ระดับภาคเหนือ  ในวันที่ ๑๘-๒๐ ธันวาคม ๒๕๕๖ ณ จังหวัดเพชรบูรณ์ 
 

        รายการใดต้องการแก้ไข/เปลี่ยนแปลงข้อมูลนักเรียนที่เข้าร่วมการแข่งขันฯ ให้แจ้งรายชื่อ 
สพม.๔๑ ภายในวันที่ ๑ พฤศจิกายน ๒๕๕๖

            ๑.๕ การแต่งกายไว้ทุกข์ เนื่องจากสมเด็จพระญาณสังวร สมเด็จพระสังฆราช สกลมหาสังฆ
ปริณายก สิ้นพระชนม์ เป็นเวลา ๑๕ วัน นับตั้งแต่วันที่ ๒๕ ตุลาคม ๒๕๕๖


        เนื่องจากสมเด็จพระญาณสังวร สมเด็จพระสังฆราช สกลมหาสังฆปริณายก สิ้นพระชนม์ 
ในวันที่ ๒๔ ตุลาคม ๒๕๕๖ สำนักนายกรัฐมนตรี ออกประกาศสำนักนายกรัฐมนตรีเรื่อง “สมเด็จพระญาณสังวร สมเด็จพระสังฆราช สกลมหาสังฆปริณายก (เจริญ สุวฑฺฒโน) สิ้นพระชนม์” ให้ข้าราชการ ลูกจ้าง พนักงานของ
ส่วนราชการ หน่วยงานของรัฐ และรัฐวิสาหกิจ ไว้ทุกข์มีกำหนด ๑๕ วัน ตั้งแต่วันที่ ๒๕ ตุลาคม ๒๕๕๖ 
ถึงวันที่ ๘ พฤศจิกายน ๒๕๕๖ และสถานที่ราชการลดธงครึ่งเสาเป็นเวลา ๓ วัน


       ดังนั้น ขอให้คณะครูแต่งกายไว้ทุกข์เพื่อถวายความอาลัยสมเด็จพระญาณสังวร สมเด็จพระสังฆราช สกลมหาสังฆปริณายก ซึ่งสิ้นพระชนม์ตามประกาศสำนักนายกรัฐมนตรี ยกเว้นวันพุธให้แต่งชุดลูกเสือ 
            ๑.๖ ปฏิทินปฏิบัติงานของโรงเรียน ภาคเรียนที่ ๒/๒๕๕๖

        ปฏิทินปฏิบัติงานของโรงเรียนจะนำไปลงในเว็บไซต์ของโรงเรียน เพื่อให้งาน/ฝ่ายต่างๆ 
ลงรายการกิจกรรมในปฏิทินปฏิบัติงานของโรงเรียน
ระเบียบวาระที่ ๒ รับรองรายงานการประชุม ก่อนปิดภาคเรียนที่ ๑/๒๕๕๖


  รับรอง

ระเบียบวาระที่ ๓ เรื่องสืบเนื่องจากการประชุม ก่อนปิดภาคเรียนที่ ๑/๒๕๕๖

            ๓.๑ วิเคราะห์ผลสัมฤทธิ์ทางการเรียน ปีการศึกษา ๒๕๕๕


        ผู้อำนวยการฯ นำเสนอผลสัมฤทธิ์ O-NET ระดับมัธยมศึกษาปีที่ ๓ และ ๖ (ดังเอกสารแนบ)
สรุปสาระสำคัญ ดังนี้ ผลสัมฤทธิ์ O-NET ระดับมัธยมศึกษาปีที่ ๓ สูงกว่าระดับชาติ ๕ กลุ่มสาระการเรียนรู้ ดังนี้ 
กลุ่มสาระการเรียนรู้การงานอาชีพและเทคโนโลยี ภาษาไทย สังคมศึกษา ศาสนา และวัฒนธรรม ศิลปศึกษา 
และสุขศึกษาและพลศึกษา  ผลสัมฤทธิ์ O-NET ระดับมัธยมศึกษาปีที่ ๖ สูงกว่าระดับชาติ ๑ กลุ่มสาระการเรียนรู้ ได้แก่ กลุ่มสาระการเรียนรู้ศิลปศึกษา


         ดังนั้น ในปีการศึกษา ๒๕๕๖ ขอให้ทุกกลุ่มสาระการเรียนรู้ยกระดับผลสัมฤทธิ์หรือพัฒนาผลสัมฤทธิ์ O-NET ให้สูงขึ้น เช่น จัดสอนติวให้นักเรียนที่อ่อน หาวิทยากรมาสอนติว เป็นต้น


         นางปฐมรัตน์  จำรัส  นำเสนอเรื่องที่ตนได้เข้าร่วมการประชุมเชิงปฏิบัติการสร้างเครื่องมือวัดผลทางการศึกษาขั้นพื้นฐานตามโครงการจัดทำคลังข้อสอบ เมื่อวันที่ ๖-๑๒ กันยายน ๒๕๕๖  ณ โรงแรมคุ้มภูคำเชียงใหม่ อำเภอเมือง จังหวัดเชียงใหม่  ดังนี้


         สทศ. เชิญครูทุกระดับชั้นที่สอนเป็นตัวแทนไปออกข้อสอบ O-NET  เพราะข้อสอบนั้นจะมีความรู้ในทุกระดับชั้นมิใช่มีแต่ความรู้ในระดับชั้นมัธยมศึกษาปีที่ ๓ และ ๖ เท่านั้น  การออกข้อสอบรู้จำนั้นใช้วัดผลในชั้นเรียน แต่ในข้อสอบ O-NET จะมีข้อสอบรู้จำประมาณ ๒๐ %  เท่านั้น ที่เหลืออีก ๘๐ % เป็นการวัด
ในระดับสูง ได้แก่ การวิเคราะห์ การสังเคราะห์ การประเมินค่า และการประยุกต์ใช้  ดังนั้น ขอให้ครูสอนตามมาตรฐาน ตัวชี้วัดของแต่ละรายวิชาเพื่อที่นักเรียนจะสามารถทำข้อสอบ O-NET ได้
ระเบียบวาระที่ ๔ เรื่องเสนอเพื่อพิจารณา
                      ๔.๑ กำหนดประชุมคณะกรรมการการศึกษาขั้นพื้นฐานโรงเรียนคลองลานวิทยา ในวันพุธที่ 
๖ พฤศจิกายน ๒๕๕๖  ประชุมคณะกรรมการการบริหารสมาคมศิษย์เก่า ครู และผู้ปกครอง ในวันอังคารที่ ๑๒ พฤศจิกายน ๒๕๕๖  ประชุมคณะกรรมการเครือข่ายผู้ปกครองนักเรียน ในวันพุธที่ ๑๓ พฤศจิกายน ๒๕๕๖ และประชุมผู้ปกครองนักเรียน ภาคเรียนที่ ๒/๒๕๕๖ ในวันพฤหัสบดีที่ ๑๔ พฤศจิกายน ๒๕๕๖  ให้คณะครูแสดงความคิดเห็น เสนอแนะกำหนดการดังกล่าว


       นายชัยวัธน์  จันทรสกุล แสดงความคิดเห็นเกี่ยวกับการประชุมผู้ปกครอง ดังนี้




ถ้ามีการประชุมผู้ปกครองที่หอประชุมในภาคเช้าและภาคบ่าย จะส่งผลกระทบต่อการรับประทานอาหารของนักเรียนเพราะย้ายโรงอาหารไปหอประชุมแล้ว หรือจะจัดภาคเช้า ๒ วัน 


       นางสาวศรัณย์พร  ฟุ้งธานีรัตน์ สอบถามเกี่ยวกับการจัดอาหารว่างให้ผู้ปกครองนักเรียน ดังนี้




จะต้องจัดเตรียมอาหารว่างให้ผู้ปกครองหรือไม่  ผู้อำนวยการฯ ให้จัดเตรียมอาหารว่างให้ผู้ปกครองด้วย


       คณะครูเสนอให้จัดประชุมผู้ปกครอง ณ โดมอเนกประสงค์


       ผู้อำนวยการฯ เสนอให้จัดประชุมผู้ปกครองภาคเช้าในวันที่ ๑๔ พฤศจิกายน ๒๕๕๖ วันเดียว ณ โดมอเนกประสงค์ เพราะจะส่งผลกระทบต่อการจัดเรียนการสอนเพียงครึ่งวันเท่านั้น และให้งานระบบดูแลช่วยเหลือนักเรียนเตรียมเอกสารต่างๆ ให้พร้อม และแจกแบบประเมิน SDQ ให้ผู้ปกครองประเมินนักเรียนเพื่อที่จะได้ข้อมูลที่แท้จริง


       ที่ประชุมมีมติเห็นชอบให้จัดประชุมผู้ปกครองในภาคเช้าเพียงวันเดียวเท่านั้น ณ โดมอเนกประสงค์


๔.๒ การศึกษาดูงาน ตามโครงการพัฒนาบุคลากรภาคเรียนที่ ๒/๒๕๕๖  สำรวจความต้องการ
ของคณะครูในการไปศึกษาดูงาน ประมาณเดือนธันวาคม ๒๕๕๖  ที่ประชุมเห็นชอบให้ไปศึกษาดูงานในภาคตะวันออก จะเป็นสถานที่ใดนั้นขอติดต่อโรงเรียนที่จะไปศึกษาดูงานก่อน แล้วจะแจ้งให้ที่ประชุมทราบ
ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ แนะนำครูใหม่ ๒ คน ได้แก่ นางสาวยุพิน  ศรีสุทัศน์  ครูจ้างสอนวิชาเอกภาษาไทย
และนางสาวหทัยรัตน์  สถิตย์แจ้ง  ครูจ้างสอนวิชาเอกคณิตศาสตร์


                  ๕.๑.๒ การแก้ไข/เปลี่ยนแปลงข้อมูลนักเรียน ครูผู้ฝึกสอนการแข่งขันงานศิลปหัตถกรรมนักเรียน ครั้งที่ ๖๓ ประจำปีการศึกษา ๒๕๕๖ ระดับภาคเหนือ  ในวันที่ ๑๘-๒๐ ธันวาคม ๒๕๕๖ ณ จังหวัดเพชรบูรณ์  ถ้ารายการใดมีการเปลี่ยนแปลงรายชื่อนักเรียน/ผู้ฝึกสอน ให้แจ้งรายชื่อที่นายอดิศักดิ์  วงศ์ยุทธนานนท์
วิชาการมอบหมายนางจุฑามาศ  ไพฑูรย์ จัดหารถในการเดินทางและสถานที่พักในการไปแข่งขันฯ  



      การเบิกจ่ายเบี้ยเลี้ยง มอบหมายนางสาวนลินี  พิลึก  และนายอดิศักดิ์  วงศ์ยุทธนานนท์  ดำเนินการในการเบิกจ่ายเบี้ยเลี้ยง โดยขอให้ครูและนักเรียนลงลายมือชื่อให้ครบทุกคนจึงจะจ่ายเบี้ยเลี้ยงให้ ถ้าดำเนินการไม่เรียบร้อยเมื่อกลับมาให้ดำเนินการให้เรียบร้อยก่อนจึงจะจ่ายเบี้ยเลี้ยงให้

                  ๕.๑.๓ ปฏิทินวิชาการ  ในวันจันทร์ที่ ๔ พฤศจิกายน ๒๕๕๖ จะนำขึ้นเว็บไซต์เพื่อให้ทุกกลุ่มสาระการเรียนรู้ลงรายการกิจกรรมของกลุ่มสาระฯ 


                  ๕.๑.๔ กลุ่มสาระการเรียนรู้ให้ปรับปรุงและลงกิจกรรมความเคลื่อนไหวของแต่กลุ่มสาระ
การเรียนรู้ในเว็บไซต์ด้วย

                  ๕.๑.๕ การนิเทศภายใน  ภาคเรียนที่ ๒/๒๕๕๖ จะเน้นการนิเทศการสอนของครูที่ยังไม่ได้รับการนิเทศภายในของภาคเรียนที่ ๑/๒๕๕๖ อันเนื่องมาจากมีกิจกรรม/ผู้นิเทศติดภารกิจ ครูที่ได้รับการนิเทศภายในของภาคเรียนที่ ๑/๒๕๕๖ แล้วก็จะมีการนิเทศภายในด้วยแต่อาจจะมีผู้นิเทศการสอนเพียง ๑ คน เท่านั้น

                  ๕.๑.๖ แจกตารางสอนและตารางเรียนของนักเรียนในที่ปรึกษาให้กับครูทุกคน

                  ๕.๑.๗ จะออกคำสั่งการสอนเพื่อยกระดับผลสัมฤทธิ์ O-NET โดยจะเริ่มจากกลุ่มสาระ
การเรียนรู้ที่มีระดับผลสัมฤทธิ์ฯ ต่ำมากก่อน

                  ๕.๑.๘ การเรียนพิเศษ  จากการประชุมผู้ปกครองจิตอาสา ผู้ปกครองต้องการให้โรงเรียนจัดสอนพิเศษในวันหยุดให้กับนักเรียน ดังนั้น วิชาการจะออกแบบสำรวจความต้องการของนักเรียนว่าต้องการเรียนพิเศษวิชาใด เพื่อจัดหาครูมาสอน โดยจะเก็บค่าเรียน ๔๐๐ บาท/เดือน
                  

                  ๕.๑.๗ โครงงาน ๑ ปี ๑ กลุ่ม ๑ โครงงานโรงเรียนคลองลานวิทยา ยังมีหลายห้องเรียน
ครูที่ปรึกษายังไม่ได้ส่งร่างโครงงานใส่แฟ้มส่งนางอ้อมจิต  สระทองจันทร์  ขอให้ครูที่ปรึกษารวบรวมส่งภายในวันที่ ๘ พฤศจิกายน ๒๕๕๖ 
 


      วิชา IS๑ ระดับมัธยมศึกษาปีที่ ๒ และ ๕ ถ้านักเรียนส่งร่างโครงงานให้ครูผู้สอน ขอให้ครูผู้สอนส่งคืนนักเรียนด้วยเพราะนักเรียนจะต้องนำไปใช้ในการเรียนวิชา IS๒ ในภาคเรียนที่ ๒/๒๕๕๖



      การนำนักเรียนไปทัศนศึกษานอกจังหวัด ในภาคเรียนที่ ๒/๒๕๕๖ จะอนุญาตให้เฉพาะนักเรียนระดับมัธยมศึกษาปีที่ ๓ และ ๖ เท่านั้น เพราะมีงบประมาณไม่เพียงพอที่จะจัดทัศนศึกษาให้กับนักเรียนทุกคน  และจะเชิญครูผู้สอนมาประชุมเพื่อหาแนวทางและข้อสรุปในการนำนักเรียนไปทัศนศึกษานอกจังหวัด



      ปีการศึกษา ๒๕๕๗ จะมีการสอบวัดผลระดับชาติของนักเรียนระดับชั้นมัธยมศึกษา
ปีที่ ๑ และ ๒ ขอให้ครูเตรียมการสอนเพื่อให้นักเรียนทำข้อสอบระดับชาติได้ด้วย

                  ๕.๑.๘ รายวิชาใดที่มีนักเรียนมาขอสอบแก้ตัวในช่วงก่อนปิดภาคเรียนที่ ๑/๒๕๕๖ ขอให้ครูผู้สอนส่งผลการสอบแก้ตัวที่วิชาการด้วย
      เปิดภาคเรียนที่ ๒/๒๕๕๖ จะพิมพ์รายชื่อนักเรียนที่ติด ๐ ในแต่ละรายวิชาให้
ครูผู้สอน



      ปพ.๖ ของ ม.๑ และ ม.๔ โรงพิมพ์กำลังจัดพิมพ์อยู่



      ปพ.๕ จะแจกให้ครูผู้สอนหลังจากเปิดเรียนผ่านไป ๒ สัปดาห์ เพราะในช่วง ๒ สัปดาห์นี้จะมีนักเรียนย้ายเข้า-ย้ายออก  และจะขออนุญาตคณะกรรมการสถานศึกษาตัดรายชื่อนักเรียนที่ไม่มาเรียนออกจากรายชื่อนักเรียน



      ให้ครูผู้สอนวิเคราะห์ตัวชี้วัดและน้ำหนักคะแนนให้ชัดเจน เพื่อติดด้านหลัง ปพ.๕
ในชั่วโมงแรกของการสอนขอให้ครูแจ้งภาระงานและน้ำหนักคะแนนในแต่ละรายวิชาให้นักเรียนทราบด้วย 
หากผู้ปกครองต้องการตรวจสอบจะได้มีหลักฐานในการยืนยัน



      ส่งแผนระยะยาวทุกรายวิชาภายในวันที่ ๓๐ ตุลาคม ๒๕๕๖
          ๕.๒ เรื่องที่เกี่ยวกับกลุ่มบริหารทั่วไป
                ๕.๒.๑ ครูเวรกลางคืนที่ยังไม่ได้บันทึกเวร ขอให้บันทึกเวรให้เรียบร้อย
                ๕.๒.๒ รองฯ มังกร  แสนกุล  ไปประชุมโครงการ TO BE NUMBER ONE  ในวันที่ ๒๕ ตุลาคม ๒๕๕๖ ณ ที่ว่าการอำเภอคลองลาน  สรุปสาระสำคัญ ดังนี้
              จังหวัดกำแพงเพชรได้คัดเลือกโรงเรียนเรืองวิทย์พิทยาคม อำเภอพรานกระต่าย 
เป็นตัวแทนประเภทนักเรียน และหมู่บ้านมอมะปรางทอง ตำบลคลองน้ำไหล อำเภอคลองลาน เป็นตัวแทนประเภทชุมชน ไปแสดงผลงาน ณ จังหวัดเชียงใหม่
                ๕.๒.๓ ในภาคเรียนที่ ๒/๒๕๕๖ ขอให้ครูที่ปรึกษาเช็คชื่อนักเรียนในสมุดโฮมรูมให้เป็นปัจจุบัน ถ้านักเรียนคนใดออกให้ขีดเส้นออก นักเรียนคนใดเพิ่มเข้ามาให้ครูที่ปรึกษาเขียนรายชื่อเพิ่มด้วย

                ๕.๒.๔ ครูท่านใดซื้อเสื้อ “รวมพลังเพื่อแผ่นดิน” ราคา ๒๖๙ บาท/ตัว ให้นำเงินมาชำระที่
นายอามร  โสภานุสนธิ์ 
                          ๕.๒.๕ ในการดำเนินงานตามกิจกรรม/โครงการ ตามปีงบประมาณ เมื่อดำเนินงานสิ้นเสร็จแล้วจะต้องสรุปกิจกรรม/โครงการนั้นๆ ด้วย  ดังนั้น สพม.๔๑ ให้สถานศึกษาทุกแห่งรายงานการตรวจสอบภายใน
ก่อนวันที่ ๓๐ ธันวาคม ของทุกปี เพื่อควบคุมการใช้งบประมาณให้เป็นไปตามระเบียบ จึงแจกแบบประเมิน
การควบคุมภายในด้วยตนเอง (CSA) ให้ครูผู้รับผิดชอบกิจกรรม/โครงการประเมิน แล้วนำส่งนางวิลาพร  อารักษ์ ภายในวันที่ ๔ พฤศจิกายน ๒๕๕๖
                          ๕.๒.๖ งานอาคารสถานที่ ในช่วงปิดภาคเรียนได้ดำเนินการ ดังนี้



    ย้ายโรงอาหารไปหอประชุมเป็นที่เรียบร้อยแล้ว และจะต้องประชุมคณะกรรมการสถานศึกษาก่อนจึงจะทำการรื้อโรงอาหาร



    วันที่ ๓๐ ตุลาคม ๒๕๕๖ เป็นวันเปิดภาคเรียน ให้ครูเวรประจำวันดูแลนักเรียนและชี้แจงการย้าย-การใช้โรงอาหารที่หอประชุม



    ทาสีห้องธุรการเป็นที่เรียบร้อยแล้ว



    ต่อเติม/ปรับปรุง/ซ่อมแซมระบบน้ำประปาและไฟฟ้าที่โรงอาหารแล้ว


          ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ การตรวจสอบพัสดุประจำปี  เมื่อดำเนินการเสร็จเรียบร้อยแล้วให้นำเอกสารส่ง
นายปริญญา  บัวอาจ

                ๕.๓.๒ กิจกรรมและโครงการ ปีงบประมาณ ๒๕๕๗ ได้ผ่านการพิจารณาของคณะกรรมการฝ่ายริหารสถานศึกษาแล้ว แต่ต้องรอความเห็นชอบจากคณะกรรมการสถานศึกษาก่อนจึงจะอนุญาตให้ดำเนินการ

                ๕.๓.๓ การประชุมคำขอจัดตั้งงบประมาณ ปีงบประมาณ ๒๕๕๘ โรงเรียนเสนอขออาคารเรียน แบบ ๑๐๘ ล  ๑ หลัง  โรงฝึกงาน ๑ หลัง  ห้องน้ำนักเรียนชาย ๑ หลัง และของบประมาณปรับปรุงโรงฝึกงานดนตรี แต่จะได้หรือไม่นั้นขึ้นอยู่กับการพิจารณาของ สพฐ. 
ระเบียบวาระที่ ๖ เรื่องอื่น ๆ
ผอ. สมชาย  อังสุโชติเมธี


   มอบหมายนายภัทรพล  นนทะภา  ปรับปรุงเว็บไซต์ให้เป็นปัจจุบัน


   จะรณรงค์ให้นักเรียนขอเป็นเพื่อนตามโครงการรณรงค์ป้องกันและแก้ไขปัญหาเยาวชน ซึ่งเป็นเว็บไซต์ของกลุ่มนิเทศ ติดตามและประเมินผลของ สพม.๔๑


   วันที่ ๓๐ ตุลาคม ๒๕๕๖ เป็นวันเปิดภาคเรียน ให้ครูเวรประจำวันปฏิบัติหน้าที่ตามเดิม  เตรียมเครื่องขยายเสียงให้พร้อม เปลี่ยนธงชาติใหม่  ธงเฉลิมพระเกียรติสมเด็จพระนางเจ้าสิริกิติ์ฯ นำมาประดับให้ครบหากมีไม่ครบให้ปลดธงลง  และรณรงค์ให้นักเรียนเข้าแถวซื้ออาหารเพื่อให้เกิดความเป็นระเบียบเรียบร้อย


   จะปรับปรุงห้องน้ำนักเรียนชาย-หญิง  และจะทาสีรั้วโรงเรียนใหม่


   การระดมทรัพยากรสร้างโรงอาหาร  ในภาคเรียนที่ ๒/๒๕๕๖ จะกำหนดให้นักเรียนนำเงินมาจ่ายภายในเดือนพฤศจิกายน  ผู้อำนวยการฯ จะแจ้งผู้ปกครองนักเรียนให้ทราบในวันที่ ๑๔ พฤศจิกายน ๒๕๕๖ ซึ่งมีการประชุมผู้ปกครองนักเรียน
             ขอให้คณะครูรวบรวมซองกฐินสามัคคีวัดไร่อุดมศรัทธาธรรม ตำบลคลองน้ำไหล อำเภอคลองลาน จังหวัดกำแพงเพชร ส่งด้วย

             ขอเชิญคณะครูร่วมเป็นเจ้าภาพทอดกฐินสามัคคีวัดมอสังเวียนดำรงค์ธรรม ตำบลคลองน้ำไหล อำเภอคลองลาน จังหวัดกำแพงเพชร ในวันที่ ๑๖-๑๗ พฤศจิกายน ๒๕๕๖ 


   นักเรียนที่ย้ายเข้าเรียนให้นำนักเรียนเข้าพบผู้อำนวยการฯ ด้วย และจะแจ้งผู้ปกครองนักเรียนเรื่องการรับนักเรียนย้ายเข้าเรียนไม่มีการเรียกรับเงินใดๆ ทั้งสิ้น  และนักเรียนที่ย้ายออกให้วิชาการบริการนักเรียนและผู้ปกครองด้วยความรวดเร็ว
นายสมานชัย  สุทา
                        ขอเชิญคณะครูร่วมเป็นเจ้าภาพทอดกฐินสามัคคีวัดป่าไพรสณฑ์รัตนาราม ตำบลคลองน้ำไหล อำเภอคลองลาน จังหวัดกำแพงเพชร ในวันที่ ๑-๓ พฤศจิกายน ๒๕๕๖


   ขอเชิญคณะครูร่วมเป็นเจ้าภาพโรงทานอาหารและน้ำดื่มร่วมกับนางวิลาพร  อารักษ์  นางดลยา  เฉื่อยฉ่ำ  และนางสุนิสา  ภู่ฤทธิ์


   เปิดภาคเรียนที่ ๒/๒๕๕๖ จะขอความอนุเคราะห์ครูที่ปรึกษาตรวจสอบรายชื่อนักเรียนที่จะสอบนักธรรมสนามหลวง

 


ปิดประชุมเวลา ๑๒.๐๐  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

